SLOVENŠČINA
Ponedeljek, 23.3 2020
2.b – 3.ura – SLJ Miroslav Košuta: Strašnice

Iziv dneva: Razveseli svojo družino. Naberi regratove liste in pripravi solato
Potrebuješ: - skledo za solato
                     - kuhan krompir in kuhano jajčko
                     - olje, kis, sol
                     - regrat
Regrat naberi, skrbno operi, skuhaj krompir in jajčko (naj ti pomagajo starši), pazi krompir je vroč.
Vse sestavine zmešaj v skledi. Zraven se prileže kos kruha.
Vsem skupaj dober tek.


                    
                     So pesmi, ki zbujajo sredi noči
in vrtajo vate kot strašne oči,

skrivnostne strašno in vsakdanje
kot strašna ljubezen, ki jemlje spanje,

in druge, ki zanje je strašen le strah,
in tretje, na strašno visokih nogah,

a spet nekatere so strašno pri tleh,
pač pesmi o strašno preprostih stvareh,

so pesmi, ki vlivajo strašno moč,
in strašno zaspane za lahko noč –

ah, strašno lepe pesmice,
resnično prave strašnice.
  
Prvo branje
Učencem preberemo pesem.

Čustveni premor po branju in izjava po branju 
Počakamo nekaj sekund, da pesem izzveni.

Izražanje doživetij
Učenci izrazijo svoja doživetja. Povedo, kaj so si najbolj zapomnili. 

Vprašanja za razvijanje razumevanja besedila 
· Kakšne pesmi poznamo (vesele, žalostne, smešne, nagajive, strašne...).
· Je ta pesem res strašna?
· Zakaj tako misliš?
· Te je kdaj ponoči zbudila kaka pesem?
· So to morda strašne sanje?

Nove naloge

· Narišejo ilustracijo k pesmi.



TOREK, 24. 3. 2020
2.b – 1. in 2. ura – SLJ Mala pisana črka d
Iziv dnev:  
Dragi moj 2.b.
Pogrešam vas. Zato stopimo ob 12.00 pred hišo, na balkon in si MOČNO,  ampak res MOČNO pomahajmo v pozdrav.
Vaša učiteljica Božena.



Obravnava male pisane črke 
Iz male tiskane črk d izpeljemo malo pisano črko d.
Spoznano črko zapisujejo s prstom po mizi, hrbtu sošolcev, dlani, po zraku, zvezku …
Učence opozorimo kam pišemo male pisane črke v črtovju. Pozorni naj bodo na pravilno držo pisala in telesa. Pazijo na razmik enega prsta in estetski videz. 
Rešijo DZ2-SLJ-13/28
		Zapisujejo malo pisano črko d.
		Zapisujejo krajše besede s črko d.
		Prepiše besede in upošteva velike začetnice.
	Pod vsako sliko napišejo z malimi pisanimi črkami ime predmeta.
Utrjevanje
Z delom nadaljujemo v zvezkih s črtovjem, prilagojenim za pisanje malih pisanih črk. Učencem demonstriramo kam bomo pisali posamezno črko. Zapisujejo črko d in ostale spoznane črke. Zapišejo tudi zloge.


SREDA, 25. 3. 2020
2.b – 1., 2., 3., 4., in 5. ura – KULTURNI DAN – Moja prva slikanica

Iziv dneva: Danes mamice praznujejo, nariši ji risbico. 


Oblikovanje slikanice bo prava naloga zate. Da bo res posebna, jo napiši na roke, tako kot so to delali prvi ustvarjalci knjig. 
Tvoja knjiga bo torej UNIKAT. Poglej v slovar, kaj ta beseda pomeni .

NAVODILA ZA DELO ali Kako boš to nalogo rešil(a)?

1. Najprej si moraš izmisliti zgodbo.
Lahko napišeš pravljico ali pa zgodbo. Svetujem ti, da napišeš zabavno zgodbico ali napeto pustolovščino v kateri imajo glavne vloge otroci. Morda bi glavni junak imel kar tvoje ime? Najprej razmisli o čem bo tekla zgodba, potem določi junake. 
Zgodba naj ima uvod, zanimivo in napeto jedro ter lep zaključek – srečen konec.
2. Zgodbico daj staršem v predogled, da jo lektorirajo (poglej v slovar)Ugotovila bosta tudi, koliko strani bo imela tvoja slikanica in kako bi zgodbo likovno opremila, kje bo naslov, kakšna bo prva stran, kje bi lahko bile ilustracije…
3. Izdelaj knjižico!

PRIPRAVA PAPIRJA
1. Liste zloži. Spni jih s spenjačem ali zašij s šivanko in sukancem.

IZDELAVA SLIKANICE
2. Lepopisno in pravopisno prepiši besedilo na  list tako, da boš imel zraven prostor za ustrezno ilustracijo.
4. Slikanico opremi še z naslovnico. 
Saj veš, kaj mora imeti naslovnica knjige: 
naslov, avtor, ilustrator, založba, leto izdaje, kraj izdaje. 

Ko se spet vidimo jo bom z veseljem prebrala. Veliko ustvarjalnih užitkov.
Nalogo lahko nadaljuješ do konca tedna.

Četrtek, 26. 3. 2020

Iziv dneva: Nauči se kako se prišije gumb

Poišči košček blaga, stare gumbe. Potrebuješ še sukanec in iglo. Starši naj ti pokažejo kako se prišije gumb. Iz prišitih gumbov ustvari sliko. Shrani. Ko pridemo nazaj v šolo bomo naredili razstavo.

2.b – 1. in 2. ura – SLJ Dokončanje Moje slikanice

Ne pozabi. Vsak dan glasno berem 15 minut!!!


PETEK, 27. 3. 2020
Iziv dneva: Pokliči sošolca
Prosi starše, da ti posodijo telefon. Pokliči sošolca. Klepetajta, Spomni se,  kako se pogovarjamo po telefonu.


2.b – 3. ura – SLJ Pisanje in branje pisanih črk
[bookmark: _GoBack]Rešijo naloga v Iksovih zvezdicah do pisane črke d. Tisti, ki imate učne pripomočke v šoli, vadijo zapis črk in besed s pisanimi črkami v zvezek ali na liste.




